**מועדון הכדורגל אלאשקרט** (בארמנית: **Ֆուտբոլային Ակումբ Ալաշկերտ**) הוא מועדון כדורגל ארמני מהעיר ירוואן, המשחק בליגת העל הארמנית. הוא נוסד בשנת 1990 בעיר מרטוני (אנ'), פורק בשנת 2000 ונוסד מחדש בשנת 2011. בשנת 2013 עבר המועדון לעיר ירוואן, ואצטדיונו הביתי של המועדון הוא אצטדיון אלאשקרט (אנ') בירוואן. אך אף על פי שהמועדון מבוסס בירוואן ונוסד במרטוני הוא נקרא על שם העיר הארמנית ההיסטורית אלאשקרט, היום אלשקירט (אנ'), במזרח טורקיה. הישג השיא של המועדון הוא אליפות, בה זכה 4 פעמים.

היסטוריה
--------

מועדון הכדורגל אלאשקרט נוסד בשנת 1990 בעיר מרטוני שבמחוז גגהרקוניק (אנ'). בשנת 1992, הקבוצה שיחקה בליגת העל הארמנית כשייצגה את העיר מרטוני והשתמשה באצטדיון העירוני של העיר כמגרשה הביתי. עם זאת, בסוף העונה הקבוצה סיימה אחרונה בטבלה, וירדה לליגה הראשונה, אך המועדון לא נרשם בעונה שלאחר מכן לליגה הראשונה וירד לליגות הנמוכות.

בשנת 1998 חזר המועדון להתחרות ברמה מקצועית כשהתחרה בליגה הראשונה, שם סיים את העונה במקום ה-6 בטבלה. אך ב-1999 בעונה שלאחר מכן פעם נוספת לא נרשם המועדון לליגה הראשונה, ומאוחר יותר בתחילת שנת 2000 פורק המועדון.

### הקמה מחדש בשנת 2011

בסוף 2011 נוסד המועדון מחדש על ידי בגרט נבויאן, איש עסקים יליד מרטוני. בעונת 2012/2013 נרשם המועדון לליגה הראשונה ואף זכה באליפות, מה שזיכה אותו בכרטיס לליגת העל הארמנית לעונת 2013/2014.

### מעבר לירוואן בשנת 2013

בפברואר 2013 רכש המועדון את אצטדיון ניירי בירוואן בכדי להפוך אותו לאצטדיון הביתי הרשמי שלו. כתוצאה מכך, המועדון הועבר באופן רשמי ממרטוני לירוואן החל מעונת 2013/2014. בעונת 2015/2016 זכה המועדון באליפות ראשונה וממנה המשיך ל-3 זכיות ברציפות. בדצמבר 2017 נכנס המועדון לשותפויות ספורטיביות עם המועדונים הברזילאים בוטפוגו ו-פלומיננסה.   בעונת 2020/2021 זכה המועדון באליפות רביעית לאחר שנתיים שבהן איבד את התואר לאררט-ארמניה.

אלאשקרט העפילה לראשונה לליגה האירופית בעונת 2015/2016, לאחר שסיימה במקום הרביעי בטבלה את עונת 2014/2015. בסיבוב הראשון עברה אלאשקרט את הקבוצה הסקוטית סט. ג'ונסטון. ולמרות העובדה שסט. ג'ונסטון נחשבה לעדיפה, אלאשקרט ניצחה לאחר שני המשחקים והצליחה ליצור סנסציה. בסיבוב השני פגשה אלאשקרט את קאיראט אלמטי הקזחית. במשחק הראשון אלשקרט נוצחה 0–3. במשחק השני הצליחה אלאשקרט להשיג ניצחון 2–1 אולם זה לא הספיק כדי להעפיל לסיבוב השלישי. בזכות זכיתה של אלאשקרט באליפות מקומית ראשונה בתום עונת 2015/2016 זכתה הקבוצה בכרטיס לשלב המוקדמות הראשון של ליגת האלופות, שם פגשה את דינמו טביליסי הגאורגית אך לא עברה אותה לאחר שהפסידה בחוץ בתוצאה 0–2, ובבית השיגה רק תיקו 1–1. בעונת 2017/2018 שוב העפילה אלאשקרט לשלב המוקדמות הראשון של ליגת האלופת והתמודדה נגד אלופת אנדורה סנטה קולמה אותה ניצחה בסיכום שני המשחקים לאחר שגברה עליה בתוצאה 1–0 בבית וסיימה איתה בתיקו 1–1 בחוץ. בסיבוב השני פגשה אלאשקרט את אלופת בלארוס באטה בוריסוב והפסידה לה בסיכום שני המשחקים. בעונת 2018/2019 העפילה אלאשקרט פעם נוספת לשלב המוקדמות הראשון בליגת האלופות ופגשה את אלופת סקוטלנד סלטיק אך הודחה לאחר שהפסידה לה פעמיים בתוצאה זהה 0–3. משם נשרה אלאשקרט לסיבוב המוקדמות השני בליגה האירופית וניצחה בסיכום שני משחקים את אלופת מונטנגרו סוטייסקה ניקשיץ' והעפילה לסיבוב השלישי. בסיבוב השלישי הודחה אלאשקרט לאחר הפסד כפול לאלופת רומניה צ'.פ.ר. קלוז'. בזכות זכייתה בגביע הארמני בעונת 2018/2019 העפילה אלאשקרט לליגה האירופית בעונת 2019/2020 שם פגשה את גיורצ'ה פטרוב המקדונית ועברה אותה בזכות ניצחון כפול. אך בסיבוב שלאחר מכן הודחה מול סטיאווה בוקרשט הרומנית בעקבות הפרש שערים. בעונת 2020/2021 זכתה אלאשקרט בכרטיס למוקדמות הליגה האירופית בזכות המקום השלישי בטבלה בו סיימה בעונת 2019/2020 בליגה הארמנית, אך הודחה כבר בסיבוב הראשון נגד רנובה ג'פששטה הצפון מקדונית.

בעונת 2020/2021 זכתה באליפות ארמניה ולאחר שנתיים של היעדרות שבה אלאשקרט למוקדמות ליגת האלופות בעונת 2021/2022, בסיבוב הראשון עברה אלאשקרט את קונאס קוואי נומאדס אלופת ויילס לאחר הארכה בעקבות תוצאות תיקו בשני המפגשים. אך בסיבוב השני הודחה אלאשקרט לאחר הפסד כפול לאלופת מולדובה שריף טירספול. אלאשקרט נשרה למוקדמות הליגה האירופית שם עשתה היסטוריה כשהפכה לקבוצה הארמנית הראשונה אי פעם שמבטיחה מקום בשלב הבתים במסגרת אירופית לאחר שניצחה 3–2 בהארכה את קאיראט אלמטי הקזחית והעפילה לשלב הפלייאוף מה שהבטיח לה לפחות מקום בשלב הבתים של הליגה האזורית. בשלב הפלייאוף פגשה אלאשקרט את גלאזגו ריינג'רס אלופת סקוטלנד, אך הפסידה לה 0–1, בסיכום שני המשחקים ועל כן נשרה לשלב הבתים של הליגה האזורית.

הישגים במפעלים האירופיים
------------------------

מעודכן ל-10 בדצמבר 2021

| תחרות | משחקים | ניצחונות | תיקו | הפסדים | זכות | חובה | הפרש |
| --- | --- | --- | --- | --- | --- | --- | --- |
| מוקדמות ליגת האלופות | 14 | 3 | 5 | 6 | 12 | 20 | 8– |
| מוקדמות הליגה האירופית | 17 | 7 | 3 | 7 | 17 | 23 | 6– |
| הליגה האזורית | 6 | 0 | 1 | 5 | 4 | 15 | 11– |
| **סך הכל** | 37 | **10** | 9 | 18 | 33 | 58 | **25–** |

אצטדיונים
---------

 אצטדיון אלאשקרט
 לוגו המועדון בכניסה הראשית של האצטדיון
בין השנים 1990 ל-2000, המועדון שיחק באצטדיון העירוני של מרטוני סמוך לחופי ימת סוואן.

לאחר הקמת המועדון מחדש בשנת 2011, עבר המועדון לירוואן, ושיחק את משחקיו הביתיים באצטדיונים שונים בעיר הבירה, בעיקר באצטדיון ניירי. עם זאת, שמו של אצטדיון ניירי שונה מאוחר יותר לאצטדיון אלאשקרט לאחר שנרכש על ידי הבעלים של המועדון בפברואר 2013.

בשל עבודות שיפוץ בקנה מידה גדול באצטדיון אלאשקרט, השתמש המועדון באצטדיון הרפובליקה של ארמניה (אנ') ובאצטדיון הרזדאן במהלך עונת 2013/2014. 

המועדון חזר לאצטדיון אלאשקרט במהלך עונת 2014/2015.

סגל הקבוצה
----------

נכון ל-4 באוגוסט 2021

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | ארמניהארמניה | שוער | דויד יורצ'נקו  |
| 2 | ברזילברזיל | הגנה | טיאגו קמאטה  |
| 3 | ארמניהארמניה | הגנה | טארון ווסקאניאן  |
| 4 | סרביהסרביה | הגנה | מיהליו יובנוביץ'  |
| 5 | חוף השנהבחוף השנהב | הגנה | דידייה קאדיו  |
| 7 | נמיביהנמיביה | קשר | וואנגו גומה  |
| 9 | ארמניהארמניה | קשר | רומיאן הובספיאן  |
| 10 | בוסניה והרצגובינהבוסניה והרצגובינה | חלוץ | אלכסנדר גלישיץ'  |
| 11 | ארמניהארמניה | הגנה | אגהוואן דבויאן  |
| 15 | חוף השנהבחוף השנהב | חלוץ | יסמעאל בקו פופאנה  |
| 16 | צרפתצרפת | קשר | וינסנט בזקורט  |
| 17 | ארמניהארמניה | הגנה | ארטק ידיגריאן  |
| 19 | ניגריהניגריה | הגנה | דאו דוסה  |
| 20 | פורטוגלפורטוגל | חלוץ | ז'וזה אמבאלו  |

 |  | 

| מס' |  | עמדה | שם |
| --- | --- | --- | --- |
| 21 | ארמניהארמניה | קשר | ארטק גריגוריאן  |
| 22 | סרביהסרביה | שוער | אוגנין ז'נז'רביץ'  |
| 23 | רוסיהרוסיה | קשר | לבון באירניאן  |
| 27 | רוסיהרוסיה | קשר | דויד חורצידזה  |
| 33 | מונטנגרומונטנגרו | הגנה | דז'אן בולז'ביץ'  |
| 55 | רוסיהרוסיה | הגנה | ולדיסלאב קריוצ'קוב  |
| 70 | ארמניהארמניה | קשר | אגהוואן פפיקיאן  |
| 77 | ארמניהארמניה | חלוץ | גריגור אגקיאן  |
| 88 | ברזילברזיל | קשר | ז'יימס  |
| 94 | ארמניהארמניה | קשר | אשוט קוצ'ריאן  |
| 96 | ארמניהארמניה | קשר | אריק סוגהומוניאן  |
| 98 | סרביהסרביה | חלוץ | ברנקו מיהאילוביץ'  |
| 99 | רוסיהרוסיה | חלוץ | ניקיטה טאנקוב  |

 |

תארים
-----

* **ליגת העל הארמנית**:
	+ **זוכה (4)**: 2015/2016, 2016/2017, 2017/2018, 2020/2021
* **הגביע הארמני**:
	+ **זוכה (1)**: 2018/2019
	+ **סגנות** **(1)**: 2017/2018
* **הליגה הראשונה הארמנית**:
	+ **זוכה (1)**: 2012/2013
* **הסופרקאפ הארמני**:
	+ **זוכה (2)**: 2016, 2018

קישורים חיצוניים
----------------

ויקישיתוף מדיה וקבצים בנושא **אלאשקרט** בוויקישיתוף
* 

* אתר האינטרנט הרשמי של אלאשקרט (בארמנית, באנגלית וברוסית)
* אלאשקרט, ברשת החברתית פייסבוק

* אלאשקרט, סרטונים בערוץ היוטיוב

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway
* פרופיל המועדון ב- uefa.com
* פרופיל המועדון ב- soccerway.com

הערות שוליים
------------

1. ↑  "Ալաշկերտը և բրազիլական Բոտաֆոգոն պաշտոնապես համաձայնության եկան". *fcalashkert.am* (בארמנית). FC Alashkert. 16 בדצמבר 2017. נבדק ב-19 בדצמבר 2017. `{{cite web}}`:  (עזרה)
2. ↑  "Ալաշկերտը և բրազիլական Ֆլումինենսեն դարձան գործընկեր-ակումբներ". *fcalashkert.am* (בארמנית). FC Alashkert. 18 בדצמבר 2017. נבדק ב-19 בדצמבר 2017. `{{cite web}}`:  (עזרה)
3. ↑  "Ակումբներ". *www.ffa.am*.
4. ↑  "Հիմնական կազմ". *fcalashkert.am/* (בארמנית). FC Alashkert. נבדק ב-26 בפברואר 2019. `{{cite web}}`:  (עזרה)